Diari Oficial de la Generalitat Valenciana


Sumari del DOGV 6788, del 04-06-2012 (2012/5480)

RESOLUCIÓ de 28 de maig de 2012, de la Subsecretaria de la Conselleria d'Educació, Formació i Ocupació, per la qual es convoca procediment d'adjudicació de destinacions amb caràcter provisional, en pràctiques i interí, en els cossos docents de catedràtics d'ensenyança secundària i de professors d'ensenyança secundària, de catedràtics d'escoles oficials d'idiomes i de professors d'escoles oficials d'idiomes, professors tècnics de formació professional, de catedràtics de música i arts escèniques i de professors de música i arts escèniques, de catedràtics i de professors d'arts plàstiques i disseny i de mestres de taller d'arts plàstiques i disseny per al curs 2012-2013.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6788

Data del DOGV
:   04-06-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/5480


Data del document
:   28-05-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * concurs administratiu

RESOLUCIÓ de 28 de maig de 2012, de la Subsecretaria de la Conselleria d'Educació, Formació i Ocupació, per la qual es convoca procediment d'adjudicació de destinacions amb caràcter provisional, en pràctiques i interí, en els cossos docents de catedràtics d'ensenyança secundària i de professors d'ensenyança secundària, de catedràtics d'escoles oficials d'idiomes i de professors d'escoles oficials d'idiomes, professors tècnics de formació professional, de catedràtics de música i arts escèniques i de professors de música i arts escèniques, de catedràtics i de professors d'arts plàstiques i disseny i de mestres de taller d'arts plàstiques i disseny per al curs 2012-2013. [2012/5480]
L'Acord de la Mesa Sectorial d'Educació subscrit el 23 de novembre de 2010 per la Conselleria d'Educació i les organitzacions sindicals publicat mitjançant la Resolució de 26 de novembre de 2010, del director general de Personal (DOCV núm. 6408, de 30.11.2010) establix el sistema de provisió de llocs de treball en règim d'interinitat i regula l'adjudicació de destinacions prèvies a l'inici de curs del personal interí.
En el marc de l'acord, esta convocatòria té com a finalitat establir un procediment de provisió de llocs per a una gestió eficient dels recursos docents en l'inici del curs escolar. Per a això s'ha determinat un procediment de sol·licitud telemàtic que possibilita una gestió eficient, compta amb les degudes garanties procedimentals per als participants i permet agilitzar la incorporació dels funcionaris de carrera, en pràctiques i interins als centres educatius amb el temps suficient per a participar en les tasques d'inici del curs escolar.
El Decret Llei 1/2012 de 5 de gener, del Consell, de mesures urgents de reducció del dèficit en la Comunitat Valenciana, determina en el punt 1 de l'article 13 que durant els exercicis 2012 i 2013 esdevé inaplicable l'article 9 de la Resolució de 26 de novembre de 2010, del director general de Personal de la Conselleria d'Educació, per la qual s'acorda la publicació de l'acord subscrit per la Conselleria d'Educació i les organitzacions sindicals pel qual s'establix el sistema de provisió de llocs de treball en règim d'interinitat. I en el punt 2, que tots els nomenaments vigents de funcionaris docents interins així com els que s'efectuen a partir de l'entrada en vigor del present decret llei s'estendran des de la data d'inici del servici i, com a màxim, fins al 30 de juny de cada any, meritant-se les parts proporcionals de pagues extraordinàries i vacacions.
En la tramitació d'esta resolució s'ha complit el que preveuen l'article 37 de la Llei 7/2007, de 12 d'abril, de l'Estatut Bàsic de l'Empleat Públic, i l'article 153 i següents de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.
D'acord amb això i de conformitat amb l'article tercer de la Resolució de 20 d'abril de 2012, de la Subsecretaria de la Conselleria d'Educació, Formació i Ocupació sobre delegació de competències en determinats òrgans de la Conselleria d'Educació, Formació i Ocupació, la Subsecretaria acorda convocar procediment d'adjudicació de destinacions amb caràcter provisional, en pràctiques i interí en el cos de catedràtics d'ensenyança secundària i de professors d'ensenyança secundària, de catedràtics d'escoles oficials d'idiomes i de professors d'escoles oficials d'Idiomes, professors tècnics de formació professional, de catedràtics de música i arts escèniques i de professors de música i arts escèniques, de catedràtics i de professors d'arts plàstiques i disseny i de mestres de taller d'arts plàstiques i disseny per al curs 2012-2013, d'acord amb les bases següents:
I. Participants
Primera. Participació voluntària
Poden participar de forma voluntària en la present convocatòria, els funcionaris de carrera del cos de catedràtics d'ensenyança secundària i de professors d'ensenyança secundària, de catedràtics d'escoles oficials d'idiomes i de professors d'escoles oficials d'idiomes, professors tècnics de formació professional, de catedràtics de música i arts escèniques i de professors de música i arts escèniques, de catedràtics i de professors d'arts plàstiques i disseny i de mestres de taller d'arts plàstiques i disseny dependents de la Generalitat, que es troben en qualsevol de les situacions d'excedència que impliquen pèrdua de la destinació definitiva, desitgen reingressar al servici actiu i complisquen els requisits per a això (apartat de participació 1. Reingressats).
Segona. Participació forçosa
Estan obligats a participar en esta convocatòria:
1. Els funcionaris de carrera del cos de catedràtics d'ensenyança secundària i de professors d'ensenyança secundària, de catedràtics d'escoles oficials d'idiomes i de professors d'escoles oficials d'idiomes, professors tècnics de formació professional, de catedràtics de música i arts escèniques i de professors de música i arts escèniques, de catedràtics i de professors d'arts plàstiques i disseny i de mestres de taller d'arts plàstiques i disseny que durant el curs escolar 2011-2012 estiguen prestant servicis amb caràcter provisional en centres dependents de la Conselleria d'Educació, Formació i Ocupació i no hagen obtingut destinació definitiva per cap de les convocatòries del concurs de trasllats, ni hagen obtingut destinació provisional per al curs 2012-2013 per qualsevol altre procediment de provisió de llocs de treball (apartat de participació 2. Provisionals).
2. Els funcionaris de carrera del cos de catedràtics d'ensenyança secundària i de professors d'ensenyança secundària, de catedràtics d'escoles oficials d'idiomes i de professors d'escoles oficials d'idiomes, professors tècnics de formació professional, de catedràtics de música i arts escèniques i de professors de música i arts escèniques, de catedràtics i de professors d'arts plàstiques i disseny i de mestres de taller d'arts plàstiques i disseny reingressats en el servici actiu durant el curs escolar 2011-2012 i no hagen obtingut destinació definitiva en els concursos de trasllats convocats, ni hagen obtingut destinació provisional per al curs escolar 2012-2013 per qualsevol altre procediment de provisió de llocs de treball (apartat de participació 2. Provisionals).
3. Aquells que no tinguen destinació definitiva per suspensió de funcions, una vegada complida la sanció (apartat de participació 2. Provisionals).
4. Els aspirants seleccionats en els procediments selectius convocats per la Conselleria d'Educació, Formació i Ocupació que han realitzat les pràctiques durant el curs escolar 2011-2012 i que no hagen obtingut per al curs escolar 2012-2013 destinació provisional per qualsevol altre procediment de provisió de llocs de treball ni, si és el cas, destinació definitiva pel concurs de trasllats convocat per Resolució de 15 de novembre de 2011 (apartat de participació 2. Provisionals).
5. Els aspirants seleccionats en procediments selectius i que hagen d'incorporar-se a la realització del període de pràctiques, així com aquells que tinguen concedida pròrroga per a la realització de la fase de pràctiques o hagen resultat no aptes en convocatòries anteriors (apartat de participació 3. Pràctiques).
6. Els funcionaris interins integrants de la borsa de treball amb servicis constituïda en la Conselleria d'Educació, Formació i Ocupació en la quota que si és el cas fixe l'Administració educativa atenent les previsions de la planificació educativa (apartat de participació 4. Interins).
II. Prioritats
Tercera. Prioritat en l'adjudicació
Per a l'obtenció de destinació, la prioritat estarà determinada per als funcionaris compresos en la base primera i en la segona en els punts 1 a 4, per la promoció d'ingrés més antiga i dins d'esta, per l'orde establit en la respectiva llista d'aspirants seleccionats.
Per als compresos en la base segona, punt 5, l'obtenció de destinació es determinarà per l'orde que establisca la respectiva llista d'aspirants seleccionats.
Per als compresos en la base segona, punt 6, l'obtenció de destinació es determinarà per l'orde que posseïsquen en la respectiva llista d'interins.
III. Vacants
Quarta. Publicitat de codis i vacants
Per tal que els participants en la present convocatòria puguen realitzar les seues peticions, adjunta a la present resolució, annex I, es publica la relació de centres existents en les diferents localitats compreses en l'àmbit de gestió de la Conselleria d'Educació, Formació i Ocupació així com les àrees i subàrees en què s'han agrupat estos. Com a annex II es publica la relació d'especialitats i la seua codificació als efectes de la presentació d'instàncies.
Amb anterioritat a les resolucions provisionals i definitives del present procediment, es publicarà la llista de vacants amb què s'ha realitzat el procediment, tenint en compte que totes han de correspondre a llocs de treball previstos en la planificació educativa. En esta llista els llocs el titular dels quals es troba prestant servicis en una altra destinació però que normativament pot tornar al lloc de què és titular al llarg del curs escolar (places afectades) apareixeran consignats amb un asterisc.
IV. Format i ompliment de les sol·licituds
Quinta. Sol·licituds
Tots els participants hauran de presentar una instància, que serà tramitada a través de la pàgina web de la Conselleria d'Educació, Formació i Ocupació . No serà necessària la presentació de la inscripció en cap registre físic.
La presentació per mitjans telemàtics de la sol·licitud de participació s'efectuarà per mitjà del codi d'usuari i contrasenya que s'establisquen en l'aplicació.
Per a efectuar consultes sobre els resultats que obtinga en un procés concret, l'interessat pot accedir amb el codi d'usuari i la contrasenya que s'establisquen en l'aplicació.
L'ús dels mitjans telemàtics per participar en el procés comporta el consentiment del sol·licitant al tractament de les seus dades de caràcter personal que siguen necessàries per a la tramitació del procés d'acord amb la normativa vigent.
Sexta. Peticions
El nombre de peticions que cada participant podrà sol·licitar no podrà excedir 300. Als efectes d'obtenció d'un lloc, els participants consignaran els codis de centres, localitats, subàrea, àrea o província i tipus de places que sol·liciten per orde de preferència i que figuren en l'annex de la present resolució.
Les peticions poden fer-se a centre concret, localitat, subàrea, àrea o província, sent compatibles totes les modalitats. En els tres últims casos s'adjudicarà el primer centre de la localitat, subàrea o àrea amb lloc, en el mateix orde en què apareguen anunciats en la convocatòria.
Les peticions de centre relatives a les escoles oficials d'idiomes es realitzaran d'acord amb la codificació establida en l'annex I de la present resolució. Als efectes de l'assignació de les places adjudicades en aularis en escoles oficials d'idiomes, els directors procediran a assignar en acte públic, si no hi ha acord unànime de tots els adjudicats en la corresponent especialitat, durant el primer dia de setembre els aularis en què s'impartirà docència, d'acord amb l'orde d'adjudicació de la relació de participants definitiva.
Aquells participants que puguen participar per més d'una especialitat hauran de prioritzar-les en el lloc reservat per a això en la instància de participació, combinant-se estes en l'orde successiu que establisca el participant amb les seues peticions de centre, localitat, subàrea, àrea i província.
Si es demana més d'un lloc-especialitat d'un mateix centre, localitat, subàrea, àrea o província és necessari repetir el centre, localitat, subàrea, àrea o província tantes vegades com llocs sol·licitats. No obstant això, a fi de simplificar i facilitar als participants la realització de les seues peticions, els interessats que desitgen sol·licitar tots els centres corresponents a una localitat, subàrea, àrea o província podran, en compte de realitzar la petició consignant els codis de tots i cada un dels centres per orde de preferència, anotar únicament els codis corresponents a la localitat, subàrea, àrea o província i lloc-especialitat, i s'entendrà, en este cas, que sol·liciten tots els centres de la localitat, subàrea, àrea o província de què es tracte en el mateix orde de preferència amb què apareixen publicats en l'annex corresponent de la convocatòria i sempre referits als centres que apareixen en eixe annex. Si respecte a tots els centres d'una localitat, subàrea, àrea o província es desitja sol·licitar algun o alguns prioritàriament, estos centres podran consignar-se com a peticions individualitzades per orde de preferència i a continuació consignar el codi corresponent a la localitat, subàrea, àrea o província i lloc-especialitat, entenent-se incorporats a les seues peticions la resta de centres en el mateix orde en què apareixen publicats en l'annex corresponent de la convocatòria.
Així mateix, si els llocs que se sol·liciten tenen caràcter d'itinerant/compartit o si sol·liciten llocs el titular dels quals es troba prestant servicis en una altra destinació però que normativament pot tornar al lloc de què és titular al llarg del curs escolar (places afectades) o llocs a temps parcial, haurà de fer-se constar esta circumstància en l'espai reservat a este efecte en l'apartat de petició de la instància.
Els aspirants seleccionats en procediments que hagen d'incorporar-se a la realització del període de pràctiques i aquells que tinguen concedida pròrroga per a la realització de la fase de pràctiques o hagen resultat no aptes en convocatòries anteriors, no podran sol·licitar llocs de naturalesa mixta (lloc per a impartir matèries de més d'una especialitat en el mateix centre).
Només els funcionaris interins podran sol·licitar llocs el titular dels quals es troba prestant servicis en una altra destinació però que normativament pot tornar al lloc de què és titular al llarg del curs escolar (places afectades) i llocs a temps parcial.
Els funcionaris de carrera que participen amb caràcter forçós i els funcionaris en pràctiques hauran de fer constar necessàriament l'orde de preferència de les províncies. Si no s'hagueren consignat els dits criteris de prioritat o s'hagueren esgotat els consignats o, si és el cas, no s'haguera confirmat la sol·licitud, seran adjudicats d'ofici en qualsevol de les places disponibles. A este efecte, s'adjudicarà el primer centre de la localitat, subàrea, àrea o, si és el cas, província amb lloc en el mateix orde en què apareguen anunciats en la convocatòria.
Els funcionaris interins que hagen de participar en la convocatòria i no ho facen seran exclosos de les borses de treball en què estiguen inscrits.
Sèptima. Terminis
El termini de presentació d'instàncies serà:
Des de les 9.00 hores del dia 9 de juliol de 2012 fins a les 20 hores del dia 13 de juliol de 2012.
Únicament s'admetran a tràmit les sol·licituds de peticions confirmades telemàticament a l'Administració educativa dins del termini indicat en el paràgraf anterior. En cas que es presente en termini i forma més d'una sol·licitud de peticions, només es tindrà en compte l'última presentada. Finalitzat el termini de presentació d'instàncies, per cap concepte s'alteraran les peticions.
V. Normes d'adjudicació
Octava. Adjudicació
L'adjudicació de les vacants es realitzarà d'acord amb el que establixen les bases tercera i sexta d'esta resolució.
Amb anterioritat a la resolució definitiva de la convocatòria es publicarà la relació de participants amb l'orde d'adjudicació. Contra la relació podran presentar-se reclamacions en el termini de dos dies hàbils que es dirigiran a la Subdirecció General de Personal Docent, les quals únicament podran presentar-se per via telemàtica. Una vegada revisades les reclamacions es publicarà la llista definitiva de participants.
Novena. Resolucions
La Subsecretaria publicarà la relació provisional dels participants que hagen obtingut destinació, i atorgarà un termini de dos dies hàbils per a reclamacions, les quals únicament podran presentar-se per via telemàtica. La llista d'adjudicacions s'elevarà a definitiva resolent-se les reclamacions en la mateixa resolució, que serà objecte de publicació en els taulers d'anuncis de les direccions territorials d'Educació, Formació i Treball i en la pàgina web de la Conselleria d'Educació, Formació i Ocupació . Per mitjà d'esta publicació s'entendran notificats a tots els efectes els participants.
Els nomenaments derivats d'este procediment dels funcionaris de carrera (participants de les bases primera i segona dels apartats 1, 2, 3, 4, 5) s'estendran des de l'1 de setembre de 2012 fins al 31 d'agost de 2013.
Els nomenaments derivats d'este procediment dels funcionaris interins (participants de la base segona apartat 6), d'acord amb el que establix l'article 13. 2 del Decret Llei 1/2012 de 5 de gener, del Consell, de mesures urgents de reducció del dèficit de la Comunitat Valenciana, s'estendran des de l'1 de setembre de 2012 fins al 30 de juny de 2013.
Deu. Normes d'adjudicació y sol·licitud de província per a l'adscripció d'ofici dels funcionaris interins
Per als participants de la base 2.6, funcionaris interins, tots els llocs seran de petició voluntària però d'acceptació obligatòria si han sigut sol·licitats. No obstant això, per al supòsit que la plaça no siga triada voluntàriament per cap aspirant, s'adjudicarà d'ofici i la seua acceptació serà obligatòria atenent l'orde de prelació existent en la corresponent borsa i la referència provincial triada pels aspirants. Els llocs que no hagen sigut sol·licitats en les seues peticions voluntàries per cap participant, seran adjudicats en orde invers en la respectiva borsa de treball a aquell participant que estiga obligat per la seua referència provincial.
A este efecte els funcionaris interins que participen en este procediment hauran d'indicar, en la sol·licitud de participació referida en la base quinta, la preferència provincial assenyalant la província o províncies preferents i l'orde de preferència.
Onze. Desactivació temporal i exclusió de les borses dels funcionaris interins
Es consideraran en situació de desactivació temporal en les borses, els aspirants que en el moment de produir-se la convocatòria es troben en algunes de les situacions regulades en l'article 7 de l'acord subscrit per la Conselleria d'Educació i les organitzacions sindicals pel qual s'establix el sistema de provisió de llocs de treball en règim d'interinitat, publicat mitjançant la Resolució de 26 de novembre de 2010, del director general de Personal de la Conselleria d'Educació. Aquells funcionaris interins que desitgen ser desactivats temporalment de les borses, hauran de presentar en les direccions territorials d'Educació sol·licitud de desactivació temporal abans del 31 d'agost de 2012.
Seran exclosos de les borses els funcionaris interins que hagen participat i obtingut destinació, i incórreguen en algun dels supòsits d'exclusió regulats en l'article 8 de l'esmentat acord.
Dotze. Requisits
És requisit imprescindible perquè siga adjudicat un lloc determinat posseir l'especialitat d'este i en el seu cas el requisit lingüístic del lloc. Este requisit no haurà de ser justificat pels participants si està en poder d'esta administració.
Totes les condicions que s'exigixen en esta convocatòria han de complir-se en la data de terminació del termini de presentació d'instàncies.
Podrà ser anul·lada la destinació obtinguda per qualsevol participant que no s'haja ajustat a les normes de la convocatòria.
Tretze. Irrenunciabilitat de les destinacions
Les destinacions adjudicades en la resolució definitiva d'esta convocatòria seran irrenunciables.
La presa de possessió de la nova destinació tindrà lloc a efectes administratius l'1 de setembre de 2012 en els centres on els haja sigut adjudicat la destinació.
Catorze. Suprimits i desplaçats
Amb anterioritat a l'adjudicació de destinacions previstes en la present resolució, la Subsecretaria procedirà a adjudicar destinació provisional als funcionaris de carrera del cos de catedràtics d'ensenyança secundària i de professors d'ensenyança secundària, de catedràtics d'escoles oficials d'idiomes i de professors d'escoles oficials d'idiomes, professors tècnics de formació professional, de catedràtics de música i arts escèniques i de professors de música i arts escèniques, de catedràtics i de professors d'arts plàstiques i disseny i de mestres de taller d'arts plàstiques i disseny que hagen sigut declarats suprimits i desplaçats.
Quinze. Referències genèriques
Totes les referències al personal funcionari i a situacions per a les quals en esta resolució s'utilitza la forma del masculí genèric han d'entendre's aplicables indistintament a dones i hòmens.
Setze. Recursos
Contra la present resolució que és definitiva en via administrativa es podrà interposar un recurs potestatiu de reposició davant de la Subsecretaria de la Conselleria d'Educació, Formació i Ocupació en el termini d'un mes a comptar de l'endemà de la seua publicació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o directament un recurs contenciós administratiu davant del jutjat contenciós competent, en el termini de dos mesos a comptar de l'endemà de la data de la seua publicació, d'acord amb el que establixen els articles 9 i 14 de la Llei 29/1998, de 13 de juliol, reguladora de la jurisdicció contenciosa administrativa.
València, 28 de maig de 2012. La subsecretària, p. d. (R 20.04.2012, DOCV de 27 d'abril), el subdirector general de Personal Docent: Jesús Carbonell Aguilar.